Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 3 Pv 288/12/1103	Bratislava III, 23.6.2014
EEČ : 2-10-205-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: brigádnik
sa v skúšobnej dobe, určenej uznesením prokurátora Okresnej prokuratúry XXXXX III zo dňa 4.7.2012, spisová značka 3 Pv 288/12/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v čase od 07.30 hod do 10.00 hod dňa 23.05.2012 v XXXXX na XXXXX č.12 v priestoroch budovy Istropolis, konkrétne v prevádzke s výhernými automatmi si otvoril prideleným kľúčom predmetnú prevádzku, vošiel dnu a následne otvoril prideleným kľúčom trezor, z ktorého odcudzil finančnú hotovosť vo výške 7.300 eur, čím tak spôsobil poškodenej spoločnosti XXXXX so sídlom XXXXX, XXXXX škodu vo výške 7.300 eur.  

Uznesením prokurátora Okresnej prokuratúry XXXXX III zo dňa 4.7.2012, spisová značka 3 Pv 288/12/1103, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora Okresnej prokuratúry XXXXX III zo dňa 04.07.2012, pod číslom konania 3 Pv 288/12-4, právoplatným dňa 17.07.2012, bolo podľa § 216 ods.1 Trestného poriadku podmienečne zastavené trestné stíhanie proti obvinenému XXXXX, pre prečin krádeže podľa § 212 ods.2 písm. a/, ods.3 písm. a/ Trestného zákona, ktorého sa dopustil tým, že v čase od 07.30 hod do 10.00 hod dňa 23.05.2012 v XXXXX na XXXXX v priestoroch budovy Istropolis“, konkrétne v prevádzke s výhernými automatmi, si otvoril prideleným kľúčom predmetnú prevádzku, vošiel dnu a následne otvoril kľúčom trezor, z ktorého odcudzil finančnú hotovosť vo výške 7.300 eur, čím tak spôsobil poškodenej spoločnosti XXXXX so sídlom XXXXX, XXXXX škodu vo výške 7.300 eur.  

	V uznesení o podmienečnom zastavení trestného stíhania bola obvinenému XXXXX ( ďalej už len „obvinený“ ) určená skúšobná doba na dobu 1 ( jeden ) rok. Uznesenie nadobudlo právoplatnosť dňa 17.07.2012.     

	Podľa § 217 ods.1 veta prvá Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Za účelom uvedeného postupu v konaní prípadne postupu podľa § 217 ods.1 veta druhá Trestného poriadku ( rozhodnutie o tom, že sa v trestnom stíhaní obvineného pokračuje ) bol po uplynutí skúšobnej doby vyžiadaný na osobu obvineného odpis z registra trestov a výpis z priestupkového registra, z ktorých vyplýva, že obvinený v skúšobnej dobe podmienečného zastavenia trestného stíhania nespáchal žiadne trestný čin ani sa nedopustil žiadneho priestupku.    

V rozhodnutí o podmienečnom zastavení trestného stíhania nebola obvinenému uložená povinnosť nahradiť škodu spôsobenú trestným činom ani uložené iné obmedzenia a povinnosti vzhľadom na skutočnosť, že odcudzenú finančnú hotovosť vo výške 7.300,- eur obvinený dňa 29.05.2012 poškodenému XXXXX vrátil.      

	Vzhľadom na vyššie uvedené skutočnosti som dospel k záveru, že sa obvinený v skúšobnej dobe podmienečného zastavenia trestného stíhania, o ktorom bolo rozhodnuté prokurátorom tunajšej prokuratúry osvedčil a preto bolo potrebné v merite veci rozhodnúť tak, ako je to uvedené vo výrokovej časti tohto uznesenia. 

	Záverom k veci poznamenávam, že podľa § 217 ods.4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods.1 písm. e/ Trestného poriadku.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vladimír Pravda
prokurátor